Auxerre

**Auxerre** je francuski grad iz pokrajine Bourgogne (Burgundija) u sjeverno-središnjoj Francuskoj između Pariza i *Dijona*. Glavni je grad departmana *Yonne*.
Auxerre danas broji oko 45.000 stanovnika koji ga nazivaju *Auxerrois*. Šire područje grada i njegova okolica broje oko 85.000 stanovnika.

To je trgovačko i industrijsko središte koje obuhvaća prehrambenu industriju, proizvodnju baterija i obradu drva. Auxerre je također svjetski poznat po vinu koje se proizvodi u susjedstvu, uključujući poznato vino *Chablis*.

## Historija
Auxerre je u povijesti bio napredni galsko-britanski centar, Antissiodorum kroz koji je prolazila jedna od glavnih prometnica na tome području - Via Agripa (1. st.).
U 3. stoljeću grad postaje sjedište biskupa i glavni pokrajinski grad Rimskog Carstva. Gradska katedrala izgrađena je u 5. stoljeću. U kasnom dijelu 11. stoljeća i 12. stoljeću feudalni grofovi od Auxerrea unutar gradskih zidina dali su izgraditi novu liniju zidova.

Buržujske aktivnosti uz tradicionalnu obradu zemlje i proizvodnju vina započinju u 12. stoljeću kada započinje i razvoj grada. Burgundijski grad ušao je u sastav Francuske za vrijeme kralja Luja XI. Auxerre je mnogo pretrpio tokom Stogodišnjeg rata kao i mnogih vjerskih ratova. 1567. zarobili su ga francuski protestanti (kalvinisti) te su mnoga katolička zdanja bila oštećena.
Srednjovjekovne zidine srušene su u 18. stoljeću.

Brojna teška infrastruktura izgrađena je u 19. stoljeću, uključujući željeznički kolodvor, psihijatrijsku bolnicu i sudove. 1995. godine grad se naziva "Gradom umjetnosti i povijesti".

## Gradske znamenitosti
* Katedrala sv. Étiennea (11. - 16. st.) - katedrala je izgrađena u gotičkom stilu te je poznata po trima vratima sa izvanrednim reljefima. Obojena stakla na prozorima i kapeli smatraju se među najboljima u Francuskoj.
* Opatija sv. Germana postoji od 9. stoljeća. Kripta sadrži neke od najvažnijih antičkih fresaka u Francuskoj. U kući je i pokopan biskup od Auxerrea. Također, zanimljivi su soba (12. st.), podrum (14. st.) i klaustar (17. stoljeće|17. st.).
* Toranj sa satom - nalazi se u starom dijelu grada.
* Crkva sv. Pierrea en Vallé (17. - 18. st.) - crkva izgrađena u stilu kasne gotičke arhitekture. Toranj joj je sličan onome iz katedrale. Neki crkveni ukrasi i unutarnja kapelica financirani su od strane lokalnih vinogradara.
* Crkva sv. Eusèbea - osnovana je u 7. stoljeću. Obnovljena je u 13. stoljeću a toranj je izgrađen u romaničkom stilu.
* Prirodoslovni muzej.

## Zanimljivosti
* U sportskom smislu, Auxerre je poznat po nogometnom klubu AJ Auxerre.
* Iz Auxerrea i njegove okolice dolaze odlična lokalna vina kao Chablis, Saint-Bris-le-Vineux i Irancy.
* Auxerre je tipičan i prosječni francuski grad koji je od strane biračkog instituta proglašen "p*rosječnim francuskim gradom*".

## Značajne osobe
Uz grad Auxerre vezane su mnoge poznate ličnosti, bilo da su ovdje rođene ili da su ovdje djelovale ili pak studirale. Neki od poznatijih stanovnika Auxerrea su:
* Sv. Helladius (umro 387.) - biskup Auxerrea.
* Sv. Patrik (5. st.) - irski svetac i apostol Irske, posjetio je biskupa Germana od Auxerrea. Možda je studirao u Auxerreu.
* Jean Baptiste Joseph Fourier, (1769. - 1830.) - francuski matematičar, eksperimentalni fizičar i političar. Rođen je u Auxerreu.
* Théodore Frédéric Gaillardet, (1808. - 1882.) - francuski novinar i izdavač novina rođen je u Auxerreu. U New Yorku je izdavao je novine "Courrier des États-Unis" na francuskom jeziku. Bio je gradonačelnik francuskog grada *Plessis-Bouchard*.
* Carol Ficatier (1958.) - Playboyjeva zečica u izdanju iz prosinca 1985.

## Gradovi prijatelji

## Demografija

## Reference

## Literatura

* 
* 
* 
* 
* 
* 

## Vanjske veze

* www.auxerre.com
* insee.fr
* New York Times